Mașina de spălat rufe este un aparat electrocasnic destul de util în orice locuință. Aceasta dispune de un panou de control cu anumite funcții, însă majoritatea nu sunt utilizate în totalitate. Unele gospodine nu știu că mașina de spălat are și un buton secret care poate deschide ușa în caz de urgență.
La majoritatea mașinilor de spălat moderne există un buton secret care poate debloca ușa în caz de necesitate.
Nu este nimic mai neplăcut decât să băgați haine la mașina de spălat și să vă amintiți că mai aveți rufe care trebuiau băgate. În mod normal, mașinile se blochează automat când pornesc ciclul de spălare și este nevoie de un timp de așteptare, pentru a putea deschide iar ușa aparatului.
Un expert în curățenie a dezvăluit care este butonul ascuns, care poate deschide ușa chiar și atunci când mașina de spălat este pornită. Tu știai despre el?
Clean Freakz, așa cum se intitulează pe TikTok, le-a arătat tuturor cum pot descoperi butonul care ajută enorm în situații de urgență.
"Ar trebui să știți că pe mașina dvs. de spălat rufe există un buton secret care vă va permite să deschideți ușa în caz de urgență sau dacă mașina dumneavoastră nu funcționează așa cum trebuie.
Este situat chiar lângă filtrul pe care ar trebui să-l curățați la fiecare câteva luni. Butonul este de obicei situat în partea de jos a mașinii, fie în stânga, fie în dreapta, și poate fi necesar să scoateți un mic capac pentru a ajunge la el", a spus acesta, scrie Mirror.co.uk.
Atunci când deschideți butonul respectiv, apa se poate scurge, așa că ar trebui să folosiți un prosop: "Luați ceva mic și glisați butonul spre stânga. Acest lucru va încheia imediat ciclul de spălare și va deschide ușa. Îl recomand doar ca ultimă soluție dacă aparatul tău nu se va deschide".
Este recomandat să consultați și manualul de utilizare al mașinii tale de spălat pentru a găsi butonul exact și pentru a afla cum să îl folosești în situații de urgență. De asemenea, experții recomandă și curățarea filtrului mașinii de spălat în fiecare lună: "Recomandăm să curățați filtrul mașinii de spălat în fiecare lună pentru a vă asigura că mașina dumneavoastră continuă să funcționeze la eficiență maximă. Dacă aveți animale de companie sau spălați frecvent articolele foarte murdare, poate fi necesar să curățați filtrul mai des."